สวัสดีครับคุณ พอดีที่ปลายหนังหุ้มอวัยวะเพศของผมมีแผลแตกแล้วค่อยมีแผลเพิ่มไปรอบๆหนังหุ้ม ส่วนปลายอวัยวะมีตุ้มเล็กๆแต่ไม่มีอาการคันและอาการปวดครับ
สวัสดีค่ะ ตุ่มบริเวณอวัยวะเพศและมีแผลที่อวัยวะเพศอาจเกิดจาก- เริมที่อวัยวะเพศ ลักษณะเป็นตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส รักษาด้วยการรับประทานยาต้านเชื้อไวรัส- หูดเช่นหูดหงอนไก่ หูดข้าวสุก จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน- รูขุมขนอักเสบ จะเจ็บได้เล็กน้อย ถ้าเป็นใหญ่มากอาจมีตุ่มหนอง- ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอม- ตุ่มจากการติดเชื้อหนองใน หรือแผลริมอ่อน จะทำให้เจ็บแสบได้ ร่วมกับมีปัสสาวะแสบขัดเป็นหนองการให้ได้การวินิจฉัยที่แน่นอนจำเป็นต้องพบแพทย์เพื่อตรวจร่างกาย หากตุ่มลุกลาม เจ็บปลายอวัยวะเพศมาก ปัสสาวะแสบขัดและมีหนองควรรีบไปการดูแลตัวเองเบื้องต้น ไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ถูโดยตรง